《寓江州分司衙随笔五首》
宋代·董嗣杲

前忧将尽捐，后虑方觉夥。
举动必有碍，侧近类鳖跛。
但知就酸吟，不悔为计左。
秋令向老去，甘困樊笼锁。
愁境畏风波，慵捩秋江柁。
四顾无可寻，白日醉白堕。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。